recursal/SuperWikiNEXT-32B huggingface dataset:
**பொண்ணுக்கு தங்க மனசு** 1973 ஆம் ஆண்டு வெளிவந்த தமிழ்த் திரைப்படமாகும். தேவராஜ்-மோகன் இயக்கத்தில் வெளிவந்த இத்திரைப்படத்தில் விஜயகுமார், ஜெயசித்ரா மற்றும் பலரும் நடித்துள்ளனர்.

கதை
---

ராமு ( சிவகுமார் ) ஒரு ஏழை அனாதை, அவர் சேகரிப்பாளராக வேண்டும் என்று கனவு காண்கிறார். அவரது பணக்கார சிறந்த நண்பரான சங்கர் ( விஜயகுமார் ) அவருக்கு நிதி ரீதியாகவும், தங்குவதற்கு ஒரு இடத்தை வழங்குவதன் மூலமும் உதவுகிறார். கீதா ( விதுபாலா ) மற்றும் சாந்தி ( ஜெயச்சித்ரா ) ஆகியோர் கல்லூரி மாணவர்களும் சிறந்த நண்பர்களும், அவர்களின் நம்பிக்கைகளில் உள்ள வேறுபாடுகள் காரணமாக அடிக்கடி மோதுகிறார்கள். கீதா பணக்காரர், திமிர்பிடித்தவர் மற்றும் அவரது செல்வத்தின் காரணமாக சிறப்பு சிகிச்சைக்கு தகுதியுடையவர் என்று உணர்கிறார். சாந்தி ஏழை, செல்வத்தைப் பொருட்படுத்தாமல் அனைத்து மக்களும் மரியாதையுடன் நடத்தப்பட வேண்டும் என்று நம்புகிறார். இரு நட்புகளும் பல்வேறு சூழ்நிலைகளால் முடிவடைகின்றன. நான்கு ஆண்டுகளுக்குப் பிறகு நான்கு பேரும் சந்திக்கும் போது, ​​கீதாவும் சாந்தியும் தங்கள் உலகக் காட்சிகளைப் பற்றி ஒருவருக்கொருவர் சவால் விடுகிறார்கள் - செல்வம் அல்லது கடின உழைப்பு மற்றும் மரியாதை வெல்லுமா?

நடிகர்கள்
---------

* சிவகுமார்- ராமு
* ஜெயசித்ரா - சாந்தி
* விஜயகுமார் - ஷங்கர்
* விதுபாலா - கீதா
* கே.ஏ.தங்கவேலு
* எம்.ஆர்.ஆர் வாசு
* சி.கே.சரஸ்வதி
* மனோரமா
* எஸ்.என்.லட்சுமி
* சாமி கண்ணு
* பக்கிரியாக சந்திரன் பாபு
* ஐ.எஸ் ஆர்

மேற்கோள்கள்
-----------
**பாசுபோபைலைட்டு** (*Phosphophyllite)* என்பது Zn2Fe(PO4)2•4H2O என்ற மூலக்கூற்று வாய்ப்பாட்டால் விவரிக்கப்படும் ஒரு நீரேறிய துத்தநாக பாசுபேட்டு கனிமமாகும். பாசுபேட்டு மற்றும் இலை என்ற பொருளைக் குறிக்கும் பைலான் என்ற கிரேக்க சொல் ஆகிய கனிமத்தின் உட்கூறுகளை அடிப்படையாக வைத்தே கனிமத்திற்கு பாசுபோபைலைட்டு என்று பெயர் சூட்டப்பட்டுள்ளது. படிக்க் கட்டமைப்பின் பிளவு இலை போல உள்ளது என்பது இங்கு கருத்திற் கொள்ளப்பட்டுள்ளது. கனிமத்தின் மென்மையான நீலப்பச்சை நிறத்திற்காகவும் அரிதாக்க் கிடைப்பதாலும் சேகரிப்பாளர்கள் இதற்கு மிகவும் அதிக விலை கருதினர். உடையக்கூடியதாகவும் நொறுங்கக் கூடியதாகவும் இருப்பதால் பாசுபோபைலைட்டு அரிதாகவே துண்டாக்கப்படுகிறது. பெரிய படிகங்கள் மிகவும் மதிப்புமிக்கவையாக்க் கருதப்படுகின்றன. 

பொலிவியாவின் போடோசி நகரத்திலிருந்து நேர்த்தியான பாசுபோபைலைட்டு கனிமப் படிகங்கள் கிடைத்தன. ஆனால் இப்போது அங்கு கிடைப்பதில்லை. அமெரிக்காவின் நியூ ஆம்சையர், செருமனியின் பவேரியா பகுதிகள் தற்போதைய பிற மூலங்களாகும். சால்கோபைலைட்டு, டிரைபைலைட்டு கனிமங்களுடன் சேர்ந்து பாசுபோபைலைட்டும் கிடைக்கிறது .

பொலிவியாவின் யுனிபிகேடாவில் கிடைத்த இரட்டையாக்க பாசுபோபைலைட்டு கனிமம். 2.1 x 1.4 x 1 செ.மீ

மேற்கோள்கள்
-----------

1. ↑  Mineralienatlas
2. ↑  "Phosphophyllite". 2006-12-16 அன்று பார்க்கப்பட்டது.
3. ↑  Hall, Cally (1994). *Gemstones*. Great Britain: Dorling Kindersley. பக். 127. பன்னாட்டுத் தரப்புத்தக எண்:0-7513-1026-3. .
4. ↑  "The mineral phosphophyllite". Amethyst Galleries, Inc. 2006-10-17 அன்று மூலம் பரணிடப்பட்டது. 2006-12-16 அன்று பார்க்கப்பட்டது.
**குயின்** (*Queen*) 1970இல் இலண்டனில் உருவான பிரித்தானிய ராக் இசைக்குழு ஆகும். இக்குழு உருவான காலத்தில் பிரெஃடி மெர்குரி (முதன்மை பாடகர், பியானோ), பிரியன் மே (கிட்டார், பாட்டு), ஜான் டெக்கான் (அடித்தொனி கிட்டார்), மற்றும் இரோசர் டெய்லர் (முரசு, பாட்டு) உறுப்பினர்களாக இருந்தனர். இக்குழுவின் துவக்க கால இசைப்படைப்புகள் மேலெழும் இராக், கடின ராக் மற்றும் கன மெட்டல் இரகங்களில் அமைந்திருந்தன. தற்போது வளர்ந்தநிலையில் மெதுவே பாரம்பரிய, வானொலிக்கு உகந்த, பலதரப்பட்ட இசையாக்கங்களை வெளிப்படுத்துகின்றனர்.

நவம்பர் 24, 1991இல் பிரெஃடி மெர்குரி எய்ட்சு-தொடர்புள்ள நோயினால் இயற்கை எய்தினார். 1997இல் ஜான் டெக்கான் தமது குடும்பத்துடன் கூடுதல் நேரம் கழிக்க விரும்பி ஓய்வு பெற்றார். மற்ற இரு உறுப்பினர்களும் பவுல் இரோசர்சுடன் 2005இலிருந்து 2009 வரை உலகெங்கும் கச்சேரிகளை நடத்தி வந்தனர். இக்குழுவின் மிகப்பெரும் மூன்று பரவலான புகழ்பெற்ற இசைப்பாடல்களாக "வீ வில் ராக் யூ", "வீ ஆர் தி சாம்பியன்சு" மற்றும் "பொகீமியன் ராப்சோடி" விளங்கின.

குயின் இசைக்குழு மொத்தம் தரவரிசைப் பட்டியலில் முதலாவதாக வந்த 18 இசைத்தொகுப்புகளையும் 18 தனிப்பாட்டுக்களையும் 10 இசைக் குறுவட்டுக்களையும் வெளியிட்டுள்ளனர். இவர்களது வட்டுகளின் சாதனை விற்பனை 150 மில்லியனிலிருந்து 300 மில்லியனாக மதிப்பிடப்படுகிறது; உலகின் மிகக் கூடுதலாக விற்பனையாகும் கலைக்குழுக்களில் ஒன்றாக இந்த இசைக்குழு விளங்குகிறது. பிரித்தானிய இசைத்தட்டுத் தொழில் வழங்கும் *பிரித்தானிய இசைக்கு மிகச்சிறந்த பங்களிப்பிற்கான விருது* 1990இல் இவர்களுக்கு வழங்கப்பட்டது. 2001இல் ராக் மற்றும் ரோல் இசை புகழ்மையத்தில் (Rock and Roll Hall of Fame) இடம் பெற்றனர்.

மேற்சான்றுகள்
-------------

1. ↑  "Heritage award to mark Queen's first gig". Bbc.co.uk. 5 March 2013. .
2. ↑  "QOL F.A.Q." Queen Online. Are Queen still active as a band? Very much so.
3. ↑
4. ↑
**டோக்கியோ கேமி பள்ளிவாசல்** (Tokyo Camii Mosque) (東京ジャーミイ) ஜப்பான் நாட்டின் டோக்கியோவில் ஷிபுயா வார்டு ஒயாமா சோ மாவட்டத்தில் அமைந்துள்ள பள்ளிவாசல் ஆகும். இப்பள்ளிவாசல் கட்டிடத்துடன் துருக்கி கலாச்சார மையம் உள்ளது.இது டோக்கியோவின் மிகப்பெரிய பள்ளிவாசல் ஆகு‌ம்.

அமைவிடம்
--------

டோக்கியோ பள்ளிவாசல் உட்பகுதி
இப்பள்ளிவாசல் ஜப்பான் நாட்டின் டோக்கியோவில் ஷிபுயா வார்டு ஒயாமா சோ மாவட்டத்தில் அமைந்துள்ளது. இது ஜப்பான் மிக பெரிய பள்ளிவாசல் ஆகு‌ம்.

வரலாறு
------

இப்பள்ளிவாசல் முதலில் மே 12, 1938-ல் அருகிலமைந்த பள்ளிகூடத்துடன் இணைந்து கட்டப்பட்டது. அக்டோபர் புரட்சிக்குப் பிறகு ரசியா நாட்டில் இருந்து ஜப்பான் வந்து குடியேறிய பஷ்கிர் மற்றும் தத்தாரால் கட்டப்பட்டது. பள்ளிவாசலின் முதல் இமாம் அப்துல் ரசீது மற்றும் அப்துல் ஹை குர்பான் அலி ஆகியோரின் மேற்பார்வையில் கட்டப்பட்டது.

சீரமைப்பு பணிகள்
----------------

1986 ஆம் ஆண்டில், பள்ளிவாசலைக் கடுமையான சேதம் காரணமாக இடிக்க வேண்டியிருந்தது. தயந்த் இசுலேரி பசக்கலிங்கி வழிகாட்டுதல் மற்றும் மேற்பார்வையில் புதிய கட்டிடம் 1998 ஆம் ஆண்டு ஆரம்பிக்கப்பட்டது. முகரம் இமி என்ற கட்டிடக்கலை நிபுணர் புதிய பள்ளிவாசலை கட்டினார். ஒட்டோமான் சமயக் கட்டிடக்கலையை அடிப்படையாக கொண்டது. சுமார் 70 துருக்கிய கைவினை கலைஞர்கள் கட்டினர் .பளிங்கு கற்கள் துருக்கி நாட்டில் இருந்து இறக்குமதி செய்யப்பட்டன. சுமார் 1.5 பில்லியன் யென் செலவில் கட்டுமானம் 2000 இல் முடிக்கப்பட்டது. புதிய பள்ளிவாசல் திறப்பு விழா ஜூன் 30, 2000 அன்று நடைபெற்றது.

பரப்பளவு
--------

டோக்கியோ கேமி பள்ளிவாசல் 734 சதுர மீட்டர் பரப்பளவில் அமைந்துள்ளது.மொத்த மாடி பரப்பளவு 1,477 சதுர மீட்டர் ஆகும்.குவிமாடம் 23.25 மீட்டர் உயரமும், ஆறு தூண்கள் ஆதரவுடன் உள்ளது.மினார் 41,48 மீட்டர் உயரம் உள்ளது.

குறிப்பு
--------

 *கேமி*  என்பது துருக்கிய மொழியில் இருந்து பெறப்பட்ட சொல் ஆகும்.இது அரபு மொழி வார்த்தை  *ஜாமி*  என்பதில் இருந்து பெறப்பட்டது.இது சபையைக் கொண்ட பள்ளிவாசல் என பொருள்படும்.

மேற்கோள்கள்
-----------

1. ↑
2. ↑  Students visit Tokyo mosque The Japan Times.JUN 3, 2016.
3. ↑  "New Tokyo Mosque opens", in: *The Japan Times*, July 1st, 2000.
4. ↑  "Japan's largest mosque completed in Tokyo பரணிடப்பட்டது 2016-03-03 at the வந்தவழி இயந்திரம்", in: *Kajima News & Notes*, Autumn 2000.

வெளி இணைப்புகள்
---------------

* பள்ளிவாசல் இணையதளம் - ஆங்கிலம் மற்றும் ஜப்பானிய மொழி.
* கட்டிடம் பற்றிய தகவல்கள்
[*தொடர்பிழந்த இணைப்பு*] - ஜப்பானிய மொழி.
**ஆசாத் மூப்பன்** (Azad Moopen பிறப்பு: ஏப்ரல் 15, 1953, கல்பகஞ்சேரி - கேரளா) ஒரு இந்திய சுகாதார தொழில்முனைவோர், மருத்துவர் மற்றும் தொழிலதிபர் ஆவார். இந்தியா மற்றும் மத்திய கிழக்கு நாடுகளில் 1987 ஆம் ஆண்டில் நிறுவப்பட்டு நடத்தப்படும் அஸ்தர் டி.எம். சுகாதார நிறுவனத்தின் தலைவர் மற்றும் நிர்வாக இயக்குநராகவும் உள்ளார். ஆசியா-பசிபிக் பகுதியில் பல சுகாதார வசதிகளை உருவாக்க்கி வருபவர்.

2010 ஆம் ஆண்டு அவருக்கு பிரவாசி பாரதீய சம்மான் விருதும், 2011 ஆம் ஆண்டு பத்மஸ்ரீ விருதும் வழங்கப்பட்டது.. போர்ப்ஸ் பத்திரிக்கையானது ஐக்கிய அரபு அமீரகத்தின் சிறந்த 100 இந்தியத் தலைவர்கள்" பட்டியலில் 6 வது இடத்தை தந்துள்ளது. மேலும் அரேபிய பிசினஸ் பத்திர்க்கையின்படி "மத்திய கிழக்கு நாடுகளில் உள்ள 50 பணக்கார இந்தியர்களில்" 29 வது இடத்தைப் தந்துள்ளது .

பிறப்பு
-------

ஆசாத் மூப்பன் ஏப்ரல் 15, 1953 அன்று கேரளாவின் மலப்புறம் மாவட்டத்தில் உள்ள கல்பகஞ்சேரி என்ற கிராமத்தில் பிறந்தார். இவரின் தந்தை எம்.ஏ.மூப்பன் சுதந்திர போராட்ட வீரர் மற்றும் சமூகத் தலைவர் ஆவார்.

கல்வி
-----

ஆசாத் மூப்பன் எம்.பி.பி.எஸ் படிப்பில் தங்கப் பதக்கம் வென்றவர் மற்றும் கேரளாவின் கோழிக்கோடு மருத்துவக் கல்லூரியில் பொது மருத்துவத்தில் முதுகலை பட்டமும் மற்றும் தில்லி பல்கலைக்கழகத்தில் மார்பு நோய் (Chest Diseases) குறித்த பட்டையப்படிப்பும் படித்தவர்.

மேற்கோள்கள்
-----------

1. ↑  Jagwani, Lohit (12 February 2014). "We are looking at a turnover of $1B by 2017: Azad Moopen, chairman of Aster DM Healthcare". VC Circle. 5 மே 2014 அன்று மூலம் பரணிடப்பட்டது. 5 May 2014 அன்று பார்க்கப்பட்டது.
2. ↑  "Governing Board". Indian Business and Professional Council (IBPC) Dubai.
3. ↑  Padma Awards Announced Ministry of Home Affairs, 25 January 2011
4. ↑  "Top 100 Indian Leaders in UAE". *Forbes*. 5 May 2014 அன்று மூலம் பரணிடப்பட்டது. 5 May 2014 அன்று பார்க்கப்பட்டது.
5. ↑  "50 Richest Indians in the GCC". Arabian Business. 5 May 2014 அன்று பார்க்கப்பட்டது.
6. ↑  "Sky is the Limit". The Financial Express. 8 July 2014 அன்று பார்க்கப்பட்டது.
7. ↑  "UAE-based Indian entrepreneur offers jobs to rescued nurses". 7 July 2014. 8 July 2014 அன்று பார்க்கப்பட்டது.
**பன்சன் வினை** (*Bunsen reaction*) என்பது தண்ணீர், கந்தக டைஆக்சைடு மற்றும் அயோடின் ஆகியன வினைபுரிந்து கந்தக அமிலம் மற்றும் ஐதரசன் அயோடைடு உருவாகும் வேதி வினையைக் குறித்து விவரிக்கிறது.

2H2O + SO2 + I2 → H2SO4 + 2HI
ஐதரசன் உற்பத்தி செய்யும் கந்தக அயோடின் சுழற்சியில் இவ்வினையே முதல் படிநிலையாகும். விளைபொருட்கள் இரண்டு நீர்க்கரைசல் அடுக்குகளாக பிரிந்து நிற்கின்றன. கந்தக அமிலம் மேல் அடுக்கில் மிதந்தபடியும், ஐதரசன் அயோடைடும் வினையில் ஈடுபடாத அயோடினும் சேர்ந்த கலவை கீழ்ப்பகுதியிலும் பிரிந்துள்ளன. பொதுவாக இவ்விரண்டு அடுக்குகளும் கலக்காதது போலத் தோன்றினாலும் சிறிதளவு கந்தக அமிலம் ஐதரசன் அயோடைடுடனும், சிறிதளவு அயோடின் கந்தக அமிலத்துடனும் கலந்துதான் இருக்கும். இதனால் தேவையில்லாத பக்க வினைகள் நிகழ்கின்றன. ஒரு வினையில் கந்தகம் வீழ்படிவாக்கப்படுகிறது. இதனால் வினை நிகழ் கலனுக்கு பெரும் இடையூறு ஏற்படுகிறது. 1853 ஆம் ஆண்டில் இராபர்ட் புன்சன் இவ்வினையைக் கண்டறிந்ததால் வினைக்கு இப்பெயர் சூட்டப்பட்டது.

காரல் பிசர் தரம்காணல் ஆய்வுக்கு இவ்வினையே அடிப்படையாகும்.

போதுமான அளவு உயர் வெப்பநிலையில் அடர் கந்தக அமிலம், ஐதரசன் அயோடைடுடன் வினைபுரிந்து அயோடின், கந்தக டை ஆக்சைடு, தண்ணீர் முதலானவற்றைக் கொடுக்கும் என்பதை கவனத்தில் கொள்ள வேண்டும். நைட்ரசன் மற்றும் ஐதரசன் சேர்ந்து அமோனியா உருவாதல் போன்ற பல வினைகள் மீள் வினைகளாகும். லீ சாட்டிலியர் தத்துவத்தின் படி தேவையான விளை பொருளை நீக்குவதன் மூலமாக வேதிச் சமநிலையைக் கட்டுப்படுத்தி சாதகமான பொருட்களை பெறமுடியும்.

மேற்கோள்கள்
-----------

1. ↑  Zhang, Yanwei, Pingan Peng, Zhi Ying, Qiaoqiao Zhu, Junhu Zhou, Zhihua Wang, Jianzhong Liu, and Kefa Cen (3 February 2014). "Experimental Investigation on Multiphase Bunsen Reaction in the Thermochemical Sulfur–Iodine Cycle". *Industrial & Chemistry Engineering Research* (American Chemical Society) **53** (8): 3021–3028. doi:10.1021/ie4038856.. பார்த்த நாள்: 2 January 2015.
2. 1 2  Guo, H.F. P. Zhang, Y. Bai, L.J. Wang, S.Z. Chen, and J.M. Xu (3 June 2009). "Continuous purification of H2SO4 and HI phases by packed column in IS process". *International Journal of Hydrogen Energy* (Elsevier Ltd.) **35** (7): 2837. doi:10.1016/j.ijhydene.2009.05.009.. பார்த்த நாள்: 2 January 2015.
3. ↑  Sella, Andrea (3 February 2012). "Karl Fischer's titrator". *Chemistry World*. Royal Society of Chemistry. 2 January 2015 அன்று பார்க்கப்பட்டது.
**சிறீ வெங்கடேசுவரா கலை அறிவியல் கல்லூரி** (*Sri Venkateshwara College of Arts and Science at Peravurani*) என்பது தஞ்சாவூர் மாவட்டம் பேராவூரணியில் செயல்படும் சுயநிதி, மகளிர், கலை அறிவியல் கல்லூரி ஆகும்.

அறிமுகம்
--------

தஞ்சாவூர் மாவட்டத்தில் உள்ள பேராவூரணியில் துவங்கப்பட்ட சிறீ வெங்கடேசுவரா கலை அறிவியல் கல்லூரி, திருச்சிராப்பள்ளி, பாரதிதாசன் பல்கலைக்கழகத்தின் இணைவு பெற்ற கல்லூரியாகும். 1998ஆம் ஆண்டு துவங்கப்பட்ட இந்த கல்லூரி 2010-2011 கல்வியாண்டு முதல் மகளிர் கல்லூரியாக செயல்படுகிறது. இக்கல்லூரியினை புது தில்லி, பல்கலைக்கழக மானியக் குழு, யுஜிசி சட்டம் பிரிவு 12பியின் படி மானியங்களைப் பெறுவதற்கு தகுதி பெற்ற கல்லூரியாக அங்கீகரித்துள்ளது.

அமைவிடம்
--------

இக்கல்லுரி பேராவூராணி தொடருந்து நிலையத்திலிருந்து 2 கி.மீ. தூரத்தில் பேராவூராணி-அறந்தாங்கி மாநில நெடுஞ்சாலையில் அமைந்துள்ளது.

படிப்புகள்
----------

சிறீ வெங்கடேசுவரா கலை அறிவியல் கல்லூரியில் 15 இளங்நிலை 9 முதுநிலை பாடங்களில் படிப்பினை வழங்குகின்றது.

### இளநிலை

* தமிழ்
* ஆங்கில இலக்கியம்
* வரலாறு
* பொருளியல்
* வணிகவியல்
* வணிகவியல் (கணினி பயன்பாடு)
* வணிக நிர்வாகவியல்
* கணிதம்
* இயற்பியல்
* வேதியியல்
* கணினி அறிவியல்
* தகவல் தொழில்நுட்பவியல்
* நுண்ணுயிரியல்
* உயிர்தொழில்நுட்பவியல்
* கணினி பயன்பாடு

### முதுநிலை

* தமிழ்
* ஆங்கில இலக்கியம்
* வணிகவியல்
* கணினி அறிவியல்
* கணிதம்
* இயற்பியல்
* வேதியியல்
* நுண்ணுயிரியல்
* வணிக நிர்வாகவியல்

மேற்கோள்கள்
-----------

1. ↑
2. ↑
3. ↑
**நந்தினி நிம்ப்கர்** ( *Nandini Nimbkar* ) இந்தியாவைச் சேர்ந்த ஒரு வேளாண்மை விஞ்ஞானியாவார். தற்போது "நிம்ப்கர் வேளாண்மை ஆராய்ச்சி நிறுவனத்தின்" (NARI) தலைவராக உள்ளார். பி.வி.நிம்ப்கரின் மகளும் ஐராவதி கார்வே மற்றும் கமலா நிம்ப்கரின் பேத்தியும் ஆவார்.

நந்தினி, ஒரு ஆராய்ச்சியாளராக நிம்ப்கர் வேளாண்மை ஆராய்ச்சி நிறுவனத்தில் தனது பணியைத் தொடங்கினார். பின்னர் நிறுவனத்தின் இயக்குநராகவும் பின்னர் 1990 இல் நிறுவனத்தின் தலைவராகவும் ஆனார். வேளாண் ஆராய்ச்சியில் 37 வருட அனுபவமுள்ளவர். மேலும் சிவாஜி பல்கலைக்கழகத்தின் ஆட்சி மன்றக் குழுவிலும், கல்விக் குழுவின் உறுப்பினராகவும் உள்ளார். நிம்ப்கர் வேளாண்மை ஆராய்ச்சி நிறுவனத்தில் ஒரு பெரிய இனிப்பு சோளம் வளர்ப்பு திட்டத்தின் அமைப்பை மேற்பார்வையிட்டார். சமீபத்தில் இந்திய அரசின் வேளாண்மைத் துறை அமைச்சகத்தால் பாராமதி, தேசிய அபியோடிக் அழுத்த மேலாண்மைத் திட்டத்தில் ஆராய்ச்சி ஆலோசனைக் குழுவின் உறுப்பினராக பரிந்துரைக்கப்பட்டார்.

கல்வி
-----

* 1974 இல் புனே பல்கலைக்கழகத்தில் இளங்கலைப் பட்டம்.
* 1977 இல் புளோரிடா பல்கலைக்கழகத்தில் விவசாயத்தில் முதுகலைப் பட்டம்.
* 1981 இல் புளோரிடா பல்கலைக்கழகத்தில் வேளாண்மையில் முனைவர் பட்டம் பெற்றார்.
* 1997 இல் புளோரிடா பல்கலைக்கழகத்தின் மிகவும் புகழ்பெற்ற 47 முன்னாள் மாணவர்களில் ஒருவராக கௌரவிக்கப்பட்டார்.

சான்றுகள்
---------

1. ↑  "Home". *niam.res.in*. 2014-11-29 அன்று மூலம் பரணிடப்பட்டது. 2023-03-19 அன்று பார்க்கப்பட்டது.
2. ↑  UF Honors 47 Alumnae during Coeducation 50th Anniversary Celebrations

வெளி இணைப்புகள்
---------------

* Publications of Nandini Nimbkar
**சிறீதர் பத்கே** (Shridhar Phadke) பிறப்பு 9 செப்டம்பர் 1950) இந்தியாவின் மகாராட்டிராவைச் சேர்ந்த பிரபலராவார்.

ஆரம்ப கால வாழ்க்கை
------------------

சிறீதர் 9 செப்டம்பர் 1950 அன்று மும்பையில் பிரபல மராத்திப் பாடகரும் இசையமைப்பாளருமான சுதிர் பத்கே, பாடகர் இலலிதாபாய் பத்கே ஆகியோருக்கு பிறந்தார். டி.ஜி. ரூபரேல் கலை அறிவியல் மற்றும் வணிகக் கல்லூரியில் தனது கல்வியை முடித்தார்  பின்னர் 1970 ஆம் ஆண்டு அமெரிக்காவில் தகவல் தொழில்நுட்பத்தில் முதுகலைப் பட்டம் பெற்றார். பின்னர் ஏர் இந்தியாவில் சேர்ந்து, 2009 தகவல் தொழிநுட்ப நிர்வாக இயக்குநராக ஓய்வு பெற்றார்.

இவர் இசையில் முறையான பயிற்சியைப் பெறவில்லை. தனது முதுகலை பட்டப்படிப்புக்காக அமெரிக்காவில் இருந்தபோது, 'தேவாச்சியே துவாரி' என்ற பக்தி பாடலுக்காக தனது முதல் பாடலை இயற்றினார். இந்த பாடலைக் கேட்ட இவரது தந்தை சுதிர் பத்கே இவரை பாராட்டினார். இந்த நிகழ்ச்சியை அமெரிக்காவில் தனது ஒரு நிகழ்ச்சியில் இவரது தந்தை பாடினார். பின்னர் இந்த பாடல் *ஓம்கார்* என்ற இசைத் தொகுப்பிற்காக சுரேஷ் வாட்கரின் குரலில் பதிவு செய்யப்பட்டது .

தொழில்
------

சிறீதர், "இலட்சுமிச்சி பவுல்" என்ற மராத்திய படத்துடன் இசை இயக்குநராக தனது வாழ்க்கையைத் தொடங்கினார். முன்னதாக இந்த படத்திற்கு இவரது தந்தை சுதிர் பத்கே இசையமைப்பதாக இருந்தது. ஆனால் இவர், இசையமைத்த "*பைட் அந்தராச்சே ஜாலே"* என்ற பாடலைக் கேட்ட இயக்குனர் இந்த படத்தின் அனைத்து பாடல்களையும் இசையமைக்க வேண்டுமென முடிவு செய்தார். பின்னர், இவர், பல இந்தி, மராத்தி படங்களுக்கு இசை அமைத்துள்ளார். 

இவர், தொடர்ந்து உலகம் முழுவதும் தனது நிகழ்ச்சிகளை நிகழ்த்துகிறார்.

குறிப்புகள்
-----------

1. ↑  "Ruparel College website". 2010-10-27 அன்று மூலம் பரணிடப்பட்டது. 2021-01-21 அன்று பார்க்கப்பட்டது.
2. ↑  "News about Shridhar Phadke's program in Sydney". 2016-03-03 அன்று மூலம் பரணிடப்பட்டது. 2021-01-21 அன்று பார்க்கப்பட்டது.

வெளி இணைப்புகள்
---------------

* Songs composed by Shridhar Phadke on Aathavanitil Gani website
* ஐ.எம்.டி.பி இணையத்தளத்தில் சிறீதர் பத்கே
* Pune City honours Shridhar Phadke on his 60th anniversary பரணிடப்பட்டது 2012-11-04 at the வந்தவழி இயந்திரம்
* Article in Marathi weekly Lokprabha on completion of 25 years to release of album Omkar Swaroopa
[*தொடர்பிழந்த இணைப்பு*]

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| கலைஞர் | 
* MusicBrainz

 |
| மற்றவை | 
* Europeana

 |
***டோகுமெய் சென்டாய் கோ-பஸ்டர்ஸ்*** (特命戦隊ゴーバスターズ, *Tokumei Sentai Gōbasutāzu*?) (தமிழ்ப்பொருள்: சிறப்புப்பணிகள் அணி உளவுவீரர்கள்) என்பது 36வது சூப்பர் சென்டாய் தொடர் ஆகும். பிப்ரவரி 26, 2012 அன்று தொடங்கப்பட்ட இத்தொடர் உளவு மற்றும் சைபர் தொழில்நுட்பத்தை அடிப்படையாகக் கொண்டது. இத்தொடரைத் தழுவி எடுக்கப்பட்ட *பவர் ரேஞ்சர்ஸ் பீஸ்ட் மார்பர்ஸ்* என்ற தொடர் நிக்கலோடியன் தொலைக்காட்சியில் 2019ம் ஆண்டு முதல் ஒளிபரப்பாகவுள்ளது.

கதைச்சுருக்கம்
--------------

புதிய பொது யுகம் (新西暦, *Shinseireki*) நாட்காட்டியில் பதின்மூன்று வருடங்களுக்கு முன்பு எனிட்ரான் என்ற ஆற்றல் மூலத்தை கட்டுப்படுத்தி வந்த ஒரு கணினியை மெசியா என்ற தீய வைரஸ் பாதித்தது. அதனால் ஆற்றல் மேலாண்மை மையத்தில் நடந்த விபத்தில் இருந்து மூன்று குழந்தைகள் உயிர்பிழைத்தனர். அதன்மூலம் அவர்கள் வலிமை பெற்று உளவு வீரர்களாக மாறினர். அந்த மெசியா மனித குலத்தைக் கட்டுப்படுத்தவும் இயந்திர உலகை உருவாக்கவும் விரும்பினான். பிறகு விஞ்ஞானிகள் தங்கள் உயிரைத் தியாகம் செய்து மெசியாவை வேறு உலகில் அடைத்து விட்டனர். இப்போது புதிய பொது யுக வருடம் 2012ல் என்டர் என்ற ஒருவன் வாக்லாஸ் என்ற தீய அணியை வழிநடத்தி தன் தலைவன் மெசியாவை விடுவிக்க முயல்கிறான். அந்த அணியிடம் இருந்து உலகைக் காக்க உளவு வீரர்கள் அணி போராடுகிறது. இறுதியாக அவர்கள் போராடி என்டரை அழிக்கின்றனர்.

கதாபாத்திரங்கள்
---------------

### உளவுவீரர்கள் அணி

* ஹிரோமு சக்குராடா- ரெட் பஸ்டர்
* ரியூஜி இவாசாகி- ப்ளூ பஸ்டர்
* யோகோ உஸாமி- யெல்லோ பஸ்டர்
* மசாடோ ஜின்- பீட் பஸ்டர்
* பீட் ஜே. ஸ்டாக்- ஸ்டாக் பஸ்டர், வண்டு ரோபோ, மசாடோவின் ரோபோ
* சீடா நிக்- சிறுத்தை ரோபோ, ஹிரோமுவின் ரோபோ
* கோரிசாகி பனானா- கொரில்லா ரோபோ, ரியூஜியின் ரோபோ
* உசாடா லெட்டியூஸ்- முயல் ரோபோ, யோகோவின் ரோபோ

### வாக்லாஸ் அணி

* மெசியா- தலைவன்
* என்டர்- மெசியா உருவாக்கிய அவதாரம்
* எஸ்கேப்- மெசியா உருவாக்கிய அவதாரம்
* பக்லர்கள்- வீரர்கள்
* மெடலாய்டுகள்- அரக்கர்கள்
* மெகாசோர்டுகள்- மிகப்பெரிய ரோபோக்கள்

மேற்கோள்கள்
-----------

1. ↑  *Hyper Hobby*, February 2012
**சண்வை** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

அமைவிடம்
--------

இந்த ஊரின் வடக்கு, வடமேற்கு, மேற்கு, தென்மேற்கு திசைகளில் பார்னேரா பார்டி என்ற ஊரும், வடகிழக்கிலும் வடக்கிலும் பாத்ரி என்ற ஊரும், மேற்கிலும், தென்மேற்கிலும் அதுல் என்ற ஊரும், கிழக்கில் அஞ்சலாவ் என்ற ஊரும் அமைந்துள்ளன. தெற்கில் பார்டி வட்டம், தென்கிழக்கில் பின்வாடா ஆகியன அமைந்துள்ளன.

மக்கள் தொகை
-----------

இந்த ஊருக்கான மக்கள் தொகை விவரங்கள் அரசு தளத்தில் உள்ளபடி தரப்பட்டுள்ளன. இங்கு 5834 மக்கள் வாழ்கின்றனர். இவர்களில் 2944 பேர் ஆண்கள், 2890 பேர் பெண்கள் ஆவர்.

அரசியல்
-------

இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

போக்குவரத்து
------------

இந்த ஊரில் இருந்து மாவட்ட சாலை வழியாக மாவட்டத்தில் உள்ள மற்ற ஊர்களையும், மாவட்டத் தலைநகரையும் சென்றடையலாம். இந்த ஊரின் எல்லைக்கு அருகில் தேசிய நெடுஞ்சாலையும், சுமார் ஒரு கி.மீ தொலைவில் மாநில நெடுஞ்சாலையும் உள்ளன.

சான்றுகள்
---------

1. 1 2  "மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2016-01-10 அன்று பார்க்கப்பட்டது.
2. 1 2  குஜராத் மக்கள் தொகை -- மக்கள் கணக்கெடுப்புத் துறை (ஆங்கிலத்தில்)
3. 1 2 3  "வல்சாடு வட்டத்தின் வரைபடம் - குஜராத் மாநில அரசின் வருவாய்த் துறையின் இணையத்தளம்" (PDF). 2016-09-12 அன்று மூலம் (PDF) பரணிடப்பட்டது. 2016-01-10 அன்று பார்க்கப்பட்டது.

| * பா
* உ
* தொ
சுற்றியுள்ள ஊர்கள் |
| --- |
| 

|  |  |  |
| --- | --- | --- |
| பார்னேரா பார்டி | பார்னேரா பார்டி, பாத்ரி | பாத்ரி |
|  |  |  |
| அதுல், பார்னேரா, பார்னேரா பார்டி | **சண்வை** | அஞ்சலாவ் |
|  |  |  |
| அதுல் | பார்டி வட்டம் | பின்வாடா |

 |
**தூதன்** இலங்கையில் கொழும்பு நகரத்திலிருந்து மாதாந்தம் வெளிவந்த ஒரு இதழாகக் காணப்படுகின்றது.

ஆசிரியர்
--------

* உ. அப்துல் மஜீத்.

வெளியீடு
--------

* இலங்கை அகமதியா இயக்கம்.

அகமதியா இயக்கத்தின் பிரசார இதழாக இது காணப்பட்டது. 1917ல் இலங்கையில் அகமதியா இயக்கம் ஆரம்பிக்கப்பட்டது. அகமதியா இயக்கத்துக்கு நிதி திரட்டும் முகமாக 'தூதன்' எனும் தமிழ் இதழும், 'மெசேஜ்' எனும் ஆங்கில இதழும் ஆரம்பிக்கப்பட்டதுடன், சொந்த அச்சகம் ஒன்றும் அமைக்கப்பட்டது. இக்காலகட்டத்தில் ஆங்கிலேயர்களின் அச்சகமொன்றில் பணியாற்றியவரே தூதன் ஆசிரியர் மஜீத். அகமதியா இயக்கத்தின் தலைவராகவும், செயலாளராகவும் இவர் இருந்துள்ளார்.

உள்ளடக்கம்
----------

இதுவொரு இயக்கத்தின் இதழ் என்ற வகையில் இயக்கத்தின் கொள்கைப் பிரச்சாரங்களுக்கு முக்கியத்துவம் கொடுத்துள்ளது. அகமதியா இயக்கம் பஞ்சாப்பிலுள்ள 'காதியான்' என்ற சிற்றூரில் பிறந்த மீர்சா குலாம் அகமது என்பவரால் 1889ல் தொடங்கப்பட்டுள்ளது. அகமதியா இயக்கம் அவரது பெயரையே கொண்டிருந்தது. அவர் பிறந்த ஊரின் பெயரால் 'காதியானி இயக்கம்' என்றும் கூறப்படுகின்றது. 1947ல் இந்திய விடுதலையின் பின் இப்பகுதி பாக்கித்தானுக்கு மாறியது. 1974ல் பாக்கித்தான் நாடாளுமன்றம் அகமதியர் முஸ்லிம் அல்லாத சிறுபான்மையினர் என அறிவித்தது. 1984ல் அகமதியா இயக்கத்துக்கெதிராக பாக்கித்தானில் சட்டம் இயற்றப்பட்டது.

ஆதாரம்
------

* இலங்கையில் இஸ்லாமிய இதழியல் வரலாறு - புன்னியாமீன்
ஐக்கிய நாடுகள் அவையின் முன்னாள் அட்டர்னி ஜெனரல் ராம்சே கிளார்க் நந்திகிராம் வனமுறையில் பாதிக்கப்பட்டவர்க்ளை சந்தித்து பேசுதல்
இந்தியாவின் மேற்கு வங்க மாநிலத்தின் கிழக்கு மிட்னாபூர் மாவட்டத்தில் உள்ள நந்திகிராம் எனும் ஊரில் சிறப்பு பொருளாதார மண்டலத்தில் புதிய தொழிற்சாலைகளை நிறுவுவதற்கு 14,500 ஏக்கர் வேளாண்மை நிலங்களை கையகப்படுத்திய புத்ததேவ் பட்டாசார்யா தலைமையிலான மேற்கு வங்காள அரசுக்கு எதிராக 2007-இல் பெரும் வன்முறைகள் எழுந்தது.இதன் காரணமாக இந்தியப் பொதுவுடமைக் கட்சி (மார்க்சிஸ்ட்) கட்சி தலைமையிலான மேற்கு வங்காள அரசு, நந்திகிராமில் தொழிற்சாலைகள் அமைக்கும் சிறப்பு பொருளாதார மண்டல திட்டக் கொள்கையை கைவிட்டது. இக்கொள்கையால் நந்திகிராமில் காவல்துறையினரின் துப்பாக்கிச் சூட்டில் 14 பொதுமக்கள் கொல்லப்பட்டனர். மம்தா பானர்ஜி தலைமையிலான அகில இந்திய திரிணாமுல் காங்கிரசு கட்சியினர் சுவேந்து அதிகாரி தலைமையில் நந்திகிராமில் நிலங்களை கையகப்படுத்தியமைக்கு எதிராக தொடர்ந்து போராட்டங்கள் நடத்தினர். பின்னர் நடுவண் புலனாய்வுச் செயலகம் நடத்திய புலனாய்வின் முடிவில், நந்திகிராம் துப்பாக்கிச் சூட்டிற்கும், படுகொலைகளுக்கும் புத்ததேவ் பட்டாசார்யா அரசே காரணம் என அறிக்கை அளித்தது. 

நந்திகிராம் வன்முறைகள் மற்றும் துப்பாக்கிச் சூட்டிற்கு காரணமாக, 2011-இல் நடைபெற்ற மேற்கு வங்காள சட்டமன்றத் தேர்தலில், 1977 முதல் 2011 வரை 34 ஆண்டுகள் நடைபெற்ற இடதுசாரிகளின் ஆட்சி முடிவிற்கு வந்ததுடன், மம்தா பானர்ஜி தலைமையிலான அகில இந்திய திரிணாமுல் காங்கிரசு பெரும்பான்மை பலத்துடன் மேற்கு வங்க அரசை கைப்பற்றியது. மேலும் முதலமைச்சராக இருந்த புத்ததேவ் பட்டாசார்யா அவரது சொந்த தொகுதியில் தோல்வியுற்றார்.

பின்னணி
-------

உள்நாட்டு மற்றும் வெளிநாட்டு முதலீட்டாளர்களைக் கொண்டு தொழிற்சாலைகலை அமைக்க நந்திகிராம் பகுதியில் சிறப்பு பொருளாதார மண்டலம் அமைக்க 14,500 ஏக்கர் வேளாண்மை விளைநிலங்களை அரசு கட்டாயப்படுத்தி கையகப்படுத்தியது. இதனால் நந்திகிராம் பகுதியில் கடுமையான வன்முறை மோதல்களுக்கு வழிவகுத்து. காவல்துறையினர் நடத்திய துப்பாக்கிச் சூட்டில் 14 பேர் வரை பலியானதை தொடர்ந்து நந்திகிராமில் சிறப்பு பொருளாதார மண்டலம் அமைப்பதை அரசு தற்காலிகமாக நிறுத்தி வைத்தது.

மேற்கோள்கள்
-----------

1. ↑  "Singur, Nandigram Were Way to Writers' for Mamata". *Outlook*. Archived from the original on 2 பிப்ரவரி 2014. .
2. 1 2  "2007-Nandigram violence: A state of failure" (in en). 28 December 2009. .
3. ↑  "CBI clean chit to Buddha govt on Nandigram firing". *The Times of India*. 5 January 2017 அன்று மூலதளத்திலிருந்து பரணிடப்பட்டது எடுக்கப்பட்டது. 6 May 2016 அன்று பார்க்கப்பட்டது.
4. ↑  2011 West Bengal Legislative Assembly election

வெளி இணைப்புகள்
---------------

* நந்திகிராம் வன்முறை
* Most comprehensive database on "Nandigram" at Sanhati
* "Nandigram" photos, links to videos, reports – a comprehensive archive at Counterviews
* *Nandigram* links, photos, videos and regular updates from Sacred Media Cow
* Nandigram Information – facts, details, accounts – updated regularly
* Lessons from Nandigram : What Next
* Arundhathi Roy says CM used Taslima to shift focus from Nandigram
* Sara Flounders member of the Workers World Party secretariat speaks of her experience after visiting Nandigram
**பலாங்கீர் லோக் மகோத்சவம் (Balangir Lok Mahotsav)** பொதுவாக ஒவ்வொரு குளிர்காலத்திலும் (திசம்பர்-சனவரி) இந்தியாவின் ஒடிசா மாநிலம் பலாங்கீர் நகரில் நடைபெறுகிறது.

திருவிழா
--------

 விழாவில் நிசான் இசைக் கலைஞர்கள் நடனமாடுகிறார்கள்
 ஒரு நடனக் கலைஞர் தோலக்கின் தாளத்திற்கு ஏற்ப நடனமாடுகிறார்
திருவிழா 2 முதல் 4 நாட்கள் கொண்டாடப்படுகிறது.  பாரம்பரியப் பண்பாடு, பாடல்கள், நடனங்கள் மற்றும் இசையை பிரபலப்படுத்துவதை திருவிழா நோக்கமாகக் கொண்டுள்ளதால், மாவட்டத்தின் ஒவ்வொரு பகுதியிலிருந்தும் பண்பாட்டுச் சங்கங்களை ஒன்றிணைக்க அமைப்பாளர்கள் முயற்சி செய்கிறார்கள். பல பழங்குடியினர் மற்றும் பழங்குடியினர் அல்லாத சமூகங்கள் இந்த திருவிழாவில் தங்கள் வளமான பாரம்பரியத்தை வெளிப்படுத்துகின்றன.

கூடுதலாக, பல்வேறு கிராமப்புற சமூகங்கள் தங்கள் தயாரிப்புகளை இங்கு விற்பனை செய்கின்றன. திருவிழா சந்தைகளில் கைவினைப்பொருட்கள், நெல்-கைவினை, கைத்தறி, மண் வடிவமைப்புகள் மற்றும் உணவு பொருட்கள் விற்பனையாகின்றன.. பல்வேறு அரசு நிறுவனங்களால் நிதியளிக்கப்பட்ட பல்வேறு சுயஉதவி குழுக்களால் அமைக்கப்பட்ட அரங்குகளில் பொருட்கள் விற்கப்படுகின்றன இத்தகைய சந்தைகள் கலை மற்றும் பண்பாட்டுப் பரிமாற்றத்திற்கு ஏராளமான வாய்ப்புகளை வழங்குகின்றன.

அவ்வப்போது அமைப்பாளர்கள் பல்வேறு இடங்களைச் சேர்ந்த இளம் மற்றும் பிரபலமான திறமைசாலிகளை இத்திருவிழாவில் பாராட்டி வருகின்றனர்.  ஒடிசாவின் பல்வேறு மாவட்டங்களிலும் இத்தகைய திருவிழாக்கள் நடத்தப்படுகின்றன. இந்த திருவிழாவின் பெயரை கோசல் திகார் என்று பெயர் மாற்ற கோரிக்கை எழுந்தது

மேலும் பார்க்கவும்
------------------

* தனு ஜாத்ரா

மேற்கோள்கள்
-----------

1. ↑  "Bolangir lok utsav 2017". *newstrend.news*. Newstrend. 12 March 2020 அன்று பார்க்கப்பட்டது.
2. ↑  Balangir Lok Mahotsav: Rural products a hit
3. ↑  Balangir Lok Utsav starts sans important guests
4. ↑  "17th Balangir lok Utsav". *newstrend.news*. Newstrend. 12 March 2020 அன்று பார்க்கப்பட்டது.
**நந்திதா ஷா** (Nandita Shah) (பிறப்பு 1959) ஒரு இந்திய ஓமியோபதி மருத்துவரும் எழுத்தாளரும் ஆவார். இவர் 1981ஆம் ஆண்டில் மருத்துவராகப் பயிற்சி செய்யத் தொடங்கினார். 2005ஆம் ஆண்டில் "உடல் நலம் மற்றும் விலங்குகளுடனும் இயற்கையுடனும் மீண்டும் இணைவதற்கான சரணாலயம்" என்ற அரசு சார்பற்ற அமைப்பை நிறுவினார். இவருக்கு 2016இல் நாரி சக்தி விருது வழங்கப்பட்டது .

ஆரம்ப கால வாழ்க்கை
------------------

நந்திதா ஷா 1959 பிப்ரவரி 15 அன்று மும்பையில் பிறந்தார்.  மும்பையிலுள்ள சி. எம். பி ஓமியோபதி மருத்துவக் கல்லூரியில் சேர்ந்து ஓமியோபதியில் நிபுணத்துவம் பெற்ற மருத்துவராக, 1981 முதல் பயிற்சி பெற்று வருகிறார்.  இவர் 1985 முதல் நனிசைவ உணவு முறையை கடைபிடிப்பவராக இருக்கிறார். நியூயார்க்கில் வாட்கின்ஸ் கிளெனில் உள்ள ஒரு விலங்குப் பண்ணை சரணாலயத்தில் பணிபுரிந்த பின்னர் ஒரு பயிற்சியாளராக 1999இல் புதுச்சேரியின் ஆரோவில்லுக்கு வந்தார்.

தொழில்
------

இவர், 2005ஆம் ஆண்டில் ஆரோக்கியமான உணவை ஊக்குவிப்பதற்காக "உடல் நலம் மற்றும் விலங்குகளுடனும் இயற்கையுடனும் மீண்டும் இணைவதற்கான சரணாலயம்" என்ற அரசு சாரா அமைப்பை நிறுவினார்.  சைவ உணவு உண்பதும் மூல உணவுகளை சாப்பிடுவதும் மனச்சோர்வு, நீரிழிவு நோய், உயர் இரத்த அழுத்தம் , இதய நோய் போன்ற பிரச்சினைகளைத் தடுக்கலாம் என்று இவர் நம்புகிறார். 2020இல் இந்தியாவில் ஏற்பட்ட கொரானா வைரசுத் தொற்றுநோய்களின் போது, இவர் இணையத்தில் இலவசமாக சமையல் பட்டறைகளை வழங்கினார்

விருது
------

இந்தியக் குடியரசுத் தலைவர் பிரணப் முகர்ஜி தனது குடியரசுத் தலைவர் இல்லத்தில் வழங்கிய 2016இல் நாரி சக்தி விருது பெற்ற தமிழ்நாட்டைச் சேர்ந்த நான்கு பெண்களில் இவரும் ஒருவர்.  21 நாட்களில் நீரிழிவு நோயை மாற்றியமைத்தல் என்ற புத்தகத்தையும் எழுதியுள்ளார்.  பாலில் உள்ள புரதங்களை உட்கொள்வது நீரிழிவு நோய்க்கு ஒரு காரணமாக இருக்கலாம் என்று இவர் நம்புகிறார்.  2020ஆம் ஆண்டு நிலவரப்படி, இவர் ஆரோவில்லில் வசித்து வந்தார்.

மேற்கோள்கள்
-----------

1. ↑  "Nandita Shah". *www.wholehealthnow.com*. 22 October 2020 அன்று மூலம் பரணிடப்பட்டது. 16 January 2021 அன்று பார்க்கப்பட்டது.
2. 1 2  "Dr. Nandita Shah". *SHARAN*. 24 November 2020 அன்று மூலம் பரணிடப்பட்டது. 16 January 2021 அன்று பார்க்கப்பட்டது.
3. ↑  Dadhwal, Sheetal (18 February 2020). "'Everything that is advertised is not healthy'" (in en). *Tribune India*. .
4. 1 2 3  Anantharam, Chitra Deepa (31 March 2020). "SHARAN offers free online classes for building immunity using plant-based food" (in en-IN). *The Hindu*. .
5. ↑  Special correspondent (9 March 2017). "Four from State receive Nari Shakti awards" (in en-IN). *The Hindu*. .
6. ↑  Dundoo, Sangeetha Devi (16 November 2014). "Against the norm" (in en-IN). *The Hindu*. .
**சதர்காட்** (*Chaderghat*) இந்திய மாநிலமான தெலங்காணாவின்  ஐதராபாத்து நகரத்தின் பரபரப்பான பகுதிகளில் ஒன்றாக கருதப்படுகிறது. இது முசி ஆற்றங்கரையில் அமைந்துள்ளது. சதர்காட் பாலம் ஐதராபாத் நிசாம்களின் காலத்தில் கட்டப்பட்டது. இந்த பாலம் முக்கிய புறநகர்ப் பகுதிகளை பிரதான நகரத்துடன் இணைக்கிறது.

வரலாறு
------

*சதர்* என்ற உருது வார்த்தை ஒரு வெள்ளை தாளைக் குறிக்கப் பயன்படுத்தப்படுகிறது. ஆற்றின் குறுக்கே ஒரு அணைகட்டுக்குப் பிறகு இந்த இடம் இவ்வாறு அழைக்கப்படுகிறது. இது ஒரு 'சதர்' அல்லது ஒரு வெண்மையான தண்ணீரை உருவாக்கியது.  புகழ்பெற்ற சதர்காட் பாலம் அல்லது ஓலிபாண்ட் பாலம் 1831ஆம் ஆண்டில் கட்டப்பட்டது. இதற்கு கிழக்கிந்திய நிறுவனத்தின் இயக்குநராகவும் தலைவராகவும் இருந்த ஜேம்ஸ் ஓலிபாண்டின் பெயரிடப்பட்டது. 

 1890களில் சதர்காட் பாலத்தின் காட்சி
சதர்காட் முதன்முதலில் 1886 ல் நகராட்சியாக அறிவிக்கப்பட்டது. 1933ஆம் ஆண்டில், இது ஐதராபாத்து நகராட்சியுடன் இணைக்கப்பட்டு ஐதராபாத்து மாநகராட்சியை உருவாக்கியது. சதர்காட்டைச் சுற்றி கோட்டி, கவுலிகுடா, காச்சிகுடா, தார்-உல்-ஷிபா, மலக்பேட்டை போன்ற ஊர்கள் சூழ்ந்துள்ளன.

வணிக முக்கியத்துவம்
-------------------

பல்வேறு வணிக வளாகங்களும் மளிகைக் கடைகளுடன் ஒரு வணிகப் பகுதி உள்ளது.

ஐதராபாத்து உணவு முறைக்கு புகழ் பெற்ற நயாகாரா உணவு விடுதி இங்கே அமைந்துள்ளது. கமல் மற்றும் திருமலை என்ற சில பிரபலமான திரையரங்குகளுக்கு இது ஒரு இடமாகும், அவை இப்போது இடநெருக்கடி காரணமாக மூடப்பட்டுள்ளன. சதர்காட்டின் பிரதான சாலைக்கு முன்னாள் இந்தியக் குடியரசுத் தலைவர் இராசேந்திர பிரசாத் பெயரிடப்பட்டது. மேலும் இது டாக்டர் ராஜேந்திர பிரசாத் மார்க் என்றும் குறிப்பிடப்படுகிறது.

போக்குவரத்து
------------

தெலங்காணா மாநில சாலைப் போக்குவரத்துக் கழகம் சதர் காட்டிலிருந்து நகரின் பல்வேறு பகுதிகளுக்கு பேருந்துகளை இயக்குகிறது. அருகிலேயே மலக்பேட்டை தொடர் வண்டி நிலையம் உள்ளது. சதர் காட்டிலிருந்து அரை கிலோமீட்டர் தொலைவிலேயே மகாத்மா காந்தி பேருந்து நிலையமும் உள்ளது.

மேற்கோள்கள்
-----------

1. ↑  Administrator. "A History behind Street Names of Hyderabad & Secunderabad". *www.knowap.com* (ஆங்கிலம்). 2018-06-19 அன்று மூலம் பரணிடப்பட்டது. 2018-07-22 அன்று பார்க்கப்பட்டது.
2. ↑  "Yeh Humara Shehar: Chaderghat". *The Hans India* (ஆங்கிலம்). 2018-07-22 அன்று பார்க்கப்பட்டது.
3. ↑
**பலாங்கொடை** இலங்கையின் சபரகமுவா மாகாணத்தின் இரத்தினபுரி மாவட்டத்தில் அமைந்துள்ள நகரசபை ஆகும். இது மாவட்ட தலைநகரான இரத்தினபுரிக்கு கிழக்குத் திசையில் 60 கி.மீ. தூரத்தில் அமைந்துள்ளது. இந்நகரமானது கொழும்பையும், கிழக்கு மாகாணத்தின் கல்முனையையும் இணைக்கும் ஏ4 பெருந்தெருவில் 160 கி.மீ. தூரத்தில் காணப்படுகிறது.

புவியியலும் காலநிலையும்
-----------------------

இது இலங்கையின் புவியியல் பிரிவான மத்திய மலை நாட்டில் அமைந்துள்ளது. கடல் மட்டத்துக்கு மேல் சுமார் 750 மீற்றர் உயரத்தில் காணப்படுகிறது. இங்கு ஆண்டு சராசரி வெப்பநிலை 25 பாகை செல்சியஸ் ஆகும். பெரும்பாலான மழைவீழ்ச்சி தென்மேல் பருவக்காற்றின் மூலம் கிடைக்கிறது, 2000-2500 மி.மீ. ஆண்டு சராசரி மழைவீழ்ச்சியை பெறுகின்றது.

மக்கள்
------

இது சிங்கள மக்களை பெரும்பான்மையாக கொண்ட நகரமாகும். இங்கு 2001ஆம் ஆண்டு சனத்தொகை கணிப்பீட்டின் படி 11,397 மக்கள் வாழ்கின்றார்கள். இன அடிப்படையிலான சனத்தொகைப் பரம்பல் பின்வருமாறு:

| மொத்தம் | சிங்களவர் | இலங்கைத் தமிழர் | இந்தியத் தமிழர் | முஸ்லிம்கள் | பரங்கியர் | ஏனைய |
| --- | --- | --- | --- | --- | --- | --- |
| 11,397 | 7,667 | 1,246 | 354 | 2,040 | 27
  | 63 |

சமய அடிப்படையிலான சனத்தொகைப் பரம்பல் வருமாறு:

| மொத்தம் | பௌத்தர் | இந்து | இஸ்லாம் | கத்தோலிக்கம் | ஏனைய கிறிஸ்தவம் | ஏனைய |
| --- | --- | --- | --- | --- | --- | --- |
| 11,397 | 7,293 | 1,199 | 2,073 | 688 | 144 | 0 |

குறிப்புகள்
-----------

1. ↑  மலே, இலங்கைச் செட்டி, இந்தியர் உட்பட

உசாத்துணைகள்
------------

* இலங்கை புள்ளிவிபரவியல் திணைக்களம் - பகுதி 1
* இலங்கை புள்ளிவிபரவியல் திணைக்களம் - பகுதி 2

  



|  |  |  |
| --- | --- | --- |
| * பா
* உ
* தொ
 | **இலங்கை சபரகமுவா மாகாணத்தில் உள்ள நகரங்கள்** | {{{படிம தலைப்பு}}} |
| மாநகரசபைகள் | இரத்தினபுரி |
| நகரசபைகள் | பலாங்கொடை | கேகாலை |
| சிறு நகரங்கள் | அயகம | இம்புல்பே | எகலியகொடை | எட்டியாந்தோட்டை | எம்பிலிபிட்டியா | எலபாத்தை | ஒபநாயக்கா | கரவனல்லை | கலவானை | காவத்தை | கித்துள்கலை | கிரியெல்லை | குருவிட்டை | கொடகவளை | கொலொன்னை | நிவித்திகலை | பெல்மதுளை | வெளிகேபொலை |

இவற்றையும் பார்க்கவும்
----------------------

* பலாங்கொடை மனிதன்
இதே பெயரில் வெளிவந்த புதினத்தைப் பற்றி அறிய, பரிணாமம் (புதினம்) என்ற பக்கத்தைப் பார்க்கவும்.
அறிவியல் தொடர்பான தலைப்பிற்கு, பரிணாம வளர்ச்சி என்ற தலைப்பைப் பார்க்கவும்.
**பரிணாமம்** (Parinamam) என்னும் மலையாள மொழித் திரைப்படத்தை இந்திய தேசியத் திரைப்பட வளர்ச்சிக் கழகம் தயாரித்தது. இதை பி. வேணு இயக்கினார். பணி ஓய்வுக்குப் பின்னரும், வயதான காலத்திலும் முதியோர்கள் எதிர்கொள்ளும் துன்பங்களையும் எதார்த்த கால சூழ்நிலைகளையும் களமாகக் கொண்ட திரைப்படம்.

நடித்தோர்
---------

* மாடம்பு குஞ்ஞுகுட்டன்
* நெடுமுடி வேணு
* கவியூர் பொன்னம்மா
* அசோகன்
* சாலு மோகன்
* அர்ச்சனா
* டி. பி. மாதவன்
* நித்யா ரஞ்சித்

கதை
---

தந்தையின் ஓய்வூதியப் பணத்தின் மூலம் வேலை பெறும் மகன், அதன் பின்னர் தந்தையை எவ்வாறு நடத்துகிறான் என்பதைக் கதைக்களமாகக் கொண்டு அதனிடையே பல சிறு சிறு சம்பவங்களையும் சேர்க்கிறார் இயக்குனர். வேலைக்குச் சேர்ந்த பின்னர், தனது பெற்றோரையும் சகோதரியையும் விட, தன் மனைவி, குழந்தை ஆகியோரின் மீது கவனம் திரும்புவதும், அதன் ஒரு பாகமாக தனது தந்தையின் பிரியமான வீட்டை விட்டு அனைவரும் குடிமாற அவன் செய்யும் ஏற்பாடுகளும் கதைக்களத்தில் இடம்பெறுகின்றன. அவனது வீடு மாற்றும் செயல்பாடுகள் நிறைவேறினவா இல்லையா என்பதுடன் திரைப்படத்தை முடித்திருக்கிறார்.

பணி ஓய்வுக்குப் பின்னர், தவறான தமது தீர்ப்புக்காக வருந்தி, அனைத்தையும் துறந்து தீர்த்த யாத்திரை செல்லும் ஒரு நீதிபதியைப் பற்றிய கதையும் இடம் பெறுகிறது. வீட்டில் மரியாதையைப் பெற, வேலை இல்லாத நிலையிலும் வேலையிருப்பதாகக் கூறி கடன் வாங்கி வீட்டில் தரும் முதியவரைப் பற்றிய கதையும் இடம் பெறுகிறது. தம் குழந்தைகளை வளர்க்க பிச்சையெடுத்த ஒரு தந்தை, தன் பிள்ளைகளாலேயே அவமானப்படுத்தப்படும் சம்பவமும் இடம் பெற்றுள்ளது.

அங்கீகாரங்களும் விருதுகளும்
---------------------------

* ஆஷ்தோத் பன்னாட்டுத் திரைப்பட விழா, இசுரேல் - சிறந்த திரைக்கதைக்கான விருது

இந்த திரைப்படத்தை கீழ்க்காணும் திரைத் திருவிழாக்களில் திரையிட்டனர்.
* மலையாளத் திரைப்பட விழா, துபாய் (2003)
* சென்னை பன்னாட்டுத் திரைப்பட விழா (2003)
* இந்தியன் பனரோமா (2003)

மேற்கோள்கள்
-----------

1. 1 2
2. ↑  "Parinamam wins Award". 2017-07-03 அன்று மூலம் பரணிடப்பட்டது. 2014-08-17 அன்று பார்க்கப்பட்டது.
**சதாசிவ திரிபாதி** (*Sadashiva Tripathy*) இந்தியாவின் ஒடிசா மாநிலத்தைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் தலைவர்களில் ஒருவரான இவர் 1965 ஆம் ஆண்டு பிப்ரவரி மாதம் 21 ஆம் தேதி முதல் 1967 ஆம் ஆண்டு மார்ச்சு மாதம் 8 ஆம் தேதி வரை ஒடிசா மாநிலத்தின் முதலமைச்சராக இருந்தார்.

தொடக்கக்காலம்
-------------

1910 ஆம் ஆண்டு ஏப்ரல் மாதம் 21 ஆம் தேதியன்று ஒடிசா மாநிலத்தின் நபரங்குபூர் நகரில் ஒரு நிலபிரபுத்துவ குடும்பத்தில் பிறந்தார். ஏராளமான நிலத்திற்குச் சொந்தக்காரரான இவர் இந்திய சுதந்திரப் போராட்ட இயக்கத்தில் பங்கேற்று சிறைக்குச் சென்றார்.

அரசியல் வாழ்க்கை
----------------

சதாசிவ திரிபாதி இந்திய தேசிய காங்கிரசு கட்சியின் உறுப்பினராக இருந்தார். 1951, 1957, 1961. 1967 ஆம் ஆண்டுகளில் தொடர்ந்து நான்கு முறை ஒடிசா மாநிலத்தின் சட்டப்பேரவைக்கு தேர்ந்தெடுக்கப்பட்டார். நீண்ட காலம் இவர் வருவாய்த் துறை அமைச்சராக பணிபுரிந்தார். ஒடிசாவின் முதல்வராக இவர் இருந்த காலத்தில் அங்கு நிலச் சீர்திருத்த சட்டம் அறிமுகப்படுத்தப்பட்டது. தனது மூன்று மகன்களுக்கும் தலா 22 ஏக்கர் நிலத்தை பிரித்துக் கொடுத்துவிட்டு மீதமுள்ள நிலத்தை அரசாங்கத்திற்கு கொடையளித்தார். இவர் தலைமையிலான இந்திய தேசிய காங்கிரசு கட்சி 1967 ஆம் ஆண்டு நடந்த சட்டமன்றத் தேர்தலில் தோல்வியடைந்தது. ஒடிசா சட்டமன்றத்தில் எதிர்க்கட்சித் தலைவராக 1967 ஆம் ஆண்டு மார்ச் மாதம் 18 முதல் 1970 ஆம் ஆண்டு செப்டம்பர் 14 வரை பணியாற்றினார்.

இறுதி நாட்கள்
-------------

தனது வாழ்க்கையின் கடைசி கட்டத்தில் இவர் குறைந்த நடுத்தர பிரிவு வாழ்க்கையை கடைபிடித்தார். அந்த நேரத்தில் கடுமையாக உடல்நிலை சரியில்லாமல் இருந்தார். மாநில அரசு திரிபாதிக்கு ஐந்து மாதங்கள் சிகிச்சை அளித்தது. சிகிச்சை பலனின்றி இவர் 1980 ஆம் ஆண்டு செப்டம்பர் மாதம் 9 அன்று இறந்தார்.

மேற்கோள்கள்
-----------

1. ↑  Rabindra Kumar Sethy (2003). *Political Crisis and President's Rule in an Indian State*. APH Publishing. பக். 138–. பன்னாட்டுத் தரப்புத்தக எண்:978-81-7648-463-3.. பார்த்த நாள்: 25 May 2018.
2. ↑  "Bio-Data of Chief Ministers of Orissa" (PDF). Orissa Reference Manual - 2004. p. 192. 22 May 2010 அன்று பார்க்கப்பட்டது.

|
|  |
| முன்னர்**பைரேன் மித்ரா** | **ஒடிசா முதலமைச்சர்**21 பிப்ரவரி 1965-8 மார்ச் 1967 | பின்னர்**இராஜேந்திர நாராயண் சிங் தியோ** |

| * பா
* உ
* தொ
 ஒடிசா முதலமைச்சர்கள் |
| --- |
| ஒரிசா மாகாணம் | 
* கிருட்ண சந்திர கசபதி
* பிசுவநாத் தாசு
* அரேகிருட்டிணா மகதாபு

 |
| ஒடிசா(*முன்பு* ஒரிசா) | 
* அரேகிருட்டிணா மகதாபு
* நவ்கிருட்ணா சௌத்திரி
* பிசு பட்நாயக்
* பைரேன் மித்ரா
* சதாசிவ திரிபாதி
* இராசேந்திர நாராயண் சிங் தியோ
* பிசுவநாத் தாசு
* நந்தினி சத்பதி
* பினாயக் ஆச்சார்யா
* நீலமணி ரௌத்ரே
* சானகி பல்லப் பட்நாயக்
* ஏமானந்தா பிசுவால்
* கிரிதர் கமாங்
* நவீன் பட்நாய்க்

 |
**மீரா சங்கர் யாதவ்** (*Meera Shankar-*née *Yadav*) என்பவர் 26 ஏப்ரல் 2009 முதல் 2011 வரை அமெரிக்காவில் இந்தியத் தூதராகப் பணியாற்றினார். இவர் அமெரிக்காவுக்கான இந்தியாவின் இரண்டாவது பெண் தூதராக இருந்தார். விஜயலட்சுமி நேரு பண்டித் முதல்வராக இருந்தார். இவருக்குப் பிறகு ஆகத்து 1, 2011 அன்று நிருபமா ராவ் பதவியேற்றார்.

1973 தொகுதி அதிகாரியான மீரா சங்கர், 1991 முதல் 1995 வரை வாசிங்டன், டி. சி. யில் பணியமர்த்தப்பட்டார். இவர் தூதர் ரோனென் சென் பதவிக்கு வந்தார்.

ஆரம்ப வாழ்க்கை மற்றும் தொழில்
-----------------------------

மீரா சங்கர் நைனித்தால் உள்ள தூய மரியன்னை பள்ளியில் படித்தார். பின்னர் சிம்லாவில் உள்ள தூய பேட் கல்லூரியில் பட்டம் பெற்றார். 1973-ல் இந்திய வெளியுறவுப் பணியில் சேர்ந்தார்.

சங்கர் 1985 முதல் 1991 வரை இந்தியப் பிரதமர் அலுவலகத்தில் இயக்குநராகவும், 1991 முதல் 1995 வரை வர்த்தகம் மற்றும் தொழில்துறை அமைச்சகத்திலும் பணியாற்றினார். வெளியுறவுத் துறை அமைச்சில் பணியாற்றும் போது, தெற்காசிய நாடுகளின் பிராந்திய கூட்டமைப்பு மற்றும் நேபாளம் மற்றும் பூட்டானுடனான உறவுகளைக் கையாளும் இரண்டு முக்கிய பிரிவுகளுக்குத் தலைமை தாங்கினார்.

2009க்கு முன்பு, செருமனியின் பெர்லினில் இந்தியத் தூதராக பணியாற்றினார்.

ஜி. சங்கர் பாஜ்பாய்க்குப் பிறகு இரண்டு தசாப்தங்களுக்கும் மேலாக வாசிங்டனில் நியமிக்கப்பட்ட முதல் தூதரக அதிகாரி சங்கர் ஆவார். 2003ஆம் ஆண்டில், இவர் கூடுதல் செயலாளராகப் பதவி உயர்வு அடைந்தார். இவர் ஐக்கிய நாடுகள் அவை மற்றும் பன்னாட்டு பாதுகாப்புக்கான பொறுப்பை வகித்தார்.

மற்ற நடவடிக்கைகள்
-----------------

சங்கர் டாய்ச் வங்கியின் ஆல்ஃபிரட் ஹெர்ஹாசன் கெசெல்சாஃப்டின் அறங்காவலர் குழுவில் இடம்பெற்றுள்ளார். 2012ஆம் ஆண்டில் இந்திய நிறுவனமான ஐடிசி லிமிடெட்டின் இயக்குநர்கள் குழுவில் இடம் பெற்ற முதல் பெண்மணி ஆனார்.

சொந்த வாழ்க்கை
--------------

சங்கர் 1973 தொகுதி இந்திய ஆட்சிப் பணி அதிகாரியான அஜய் சங்கரை மணந்தார். இவர்களுக்குப் பிரியா என்ற மகள் உள்ளார்.

சர்ச்சை
-------

2010 திசம்பரில் ஜாக்சன்-எவர்ஸ் வானூர்தி நிலையத்தில் சோதனைகள் முடிந்து வானூர்தி நிலையத்தினுள் சென்றபின் மீண்டும் குறுக்கீடு செய்யப்பட்டு சோதனை செய்யப்பட்டார். இதன் மூலம் அமெரிக்க வானூர்தி நிலையங்களில் இடைநிறுத்தப்பட்டு சோதனைக்குள்ளான இந்தியப் பிரபலமானவர்களின் பட்டியலில் இவரும் இணைந்தார். இந்நிகழ்வு செய்திகளில் வெளிவந்தது. இந்த சம்பவத்திற்கு இந்தியா எதிர்ப்பு தெரிவிக்க வழிவகுத்தது.

*

மேற்கோள்கள்
-----------

1. ↑  "Welcome to Embassy of India, Washington D C, USA". Indian Embassy, Washington. 15 April 2015 அன்று மூலம் பரணிடப்பட்டது. 2015-04-14 அன்று பார்க்கப்பட்டது.
2. ↑  Meera shankar. "Meera shankar". 2012-10-14 அன்று பார்க்கப்பட்டது.
3. ↑  Scott, Gail (28 March 2011). "Private Indian Couple Dedicates Careers to Public Service". *Washington Diplomat*. ... பார்த்த நாள்: 7 August 2017.
4. ↑  "After pat-down, US pats Meera". *The Economic Times*. 11 December 2010.. பார்த்த நாள்: 13 March 2016.

வெளி இணைப்புகள்
---------------

* வீடியோ: அமெரிக்க-இந்திய உறவுகள் ஆசியா சொசைட்டியின் தூதர் மீரா சங்கர் நியூயார்க், பிப்ரவரி 19, 2010

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* VIAF
* WorldCat

 |
**பரிசோதனை மருந்து** (Experimental drug) என்பது ஒரு மருந்து அல்லது தடுப்பூசி மனித அல்லது கால்நடை மருத்துவத்தில் வழக்கமான பயன்பாட்டிற்கான அரசாங்க ஒழுங்குமுறை அதிகாரிகளிடமிருந்து ஒப்புதல் பெறப்படாத மருந்தைக் குறிக்கிறது. ஒரு மருத்துவ தயாரிப்பு ஒரு நோய் அல்லது நோய் நிலையில் பயன்படுத்த அனுமதிக்கப்பட்ட மருந்து பிற நோய்கள் அல்லது நிலைமைகளுக்கு பரிசோதனை மருந்தாகவே கருதப்படுகிறது.

அமெரிக்காவில் அமெரிக்க உணவு மற்றும் மருந்து நிர்வாகம் மருந்துகள் அங்கீகாரத்திற்கு பொறுப்பான அமைப்பாகும். மனித மருத்துவ பரிசோதனைகளில் சோதிக்கப்படுவதற்கு முன்பாக ஒரு புதிய மருந்தை இவ்வமைப்பு புதிய மருந்து நிலை என்ற அங்கீகாரத்தை வழங்க வேண்டும். இந்த நிலையை பெற விரும்பும் மருந்தின் ஆதரவாளர் விண்ணப்பத்தைச் சமர்ப்பிக்க வேண்டும், விண்ணப்பத்தில் பாதுகாப்பு மற்றும் செயல்திறனுக்கான ஆய்வகம் மற்றும் விலங்கு பரிசோதனை தரவுகள் அடங்கும்.  ஓர் உயிரினம் அல்லது அதன் தயாரிப்புகளில் இருந்து தயாரிக்கப்படும் மருந்து, அதே ஒப்புதல் செயல்முறைக்கு உட்படுகிறது, ஆனால் இது உயிரியல் உரிம விண்ணப்பம் என்ற பெயரால் அழைக்கப்படுகிறது. உயிரியல் மருந்துகளில் எதிர் உயிரிகள், சுரப்பு புரதங்கள் மற்றும் தடுப்பூசிகள் ஆகியவை அடங்கும்.

கனடாவில், மருத்துவ பரிசோதனையைத் தொடங்கும் முன் , சுகாதார கனடாவின் சுகாதாரத் தயாரிப்புகள் மற்றும் உணவுக் கிளையில் மருத்துவ பரிசோதனை விண்ணப்பம் தாக்கல் செய்யப்பட வேண்டும். மருந்தின் சிகிச்சை விளைவு எதிர்மறையான பக்க விளைவுகளை விட அதிகமாக இருப்பதாக மருத்துவ பரிசோதனை முடிவுகள் காட்டினால், ஆதரவாளர் *புதிய மருந்து சமர்ப்பிப்பை* தாக்கல் செய்ய வேண்டும். 

ஐரோப்பிய ஒன்றியத்தில் (EU) மருத்துவ பரிசோதனைகள் ஐரோப்பிய மருந்துகள் முகமை மூலம் கட்டுப்படுத்தப்படுகின்றன. 2019 ஆம் ஆண்டு முதல் மருத்துவ பரிசோதனைகளுக்கான அனைத்து பயன்பாடுகளும் மையப்படுத்தப்பட்ட ஐரோப்பிய ஒன்றிய தளம் மற்றும் தரவுத்தளத்தைப் பயன்படுத்த வேண்டும். அனைத்து மருத்துவ பரிசோதனை முடிவுகளும் சாதாரண நபர்களின் மொழியில் எழுதப்பட்ட சுருக்கத்துடன் பொதுமக்களுக்குக் கிடைக்கும்.

மேற்கோள்கள்
-----------

1. ↑  "How Drugs are Developed and Approved". U.S. Food and Drug Administration. July 27, 2018 அன்று பார்க்கப்பட்டது.
2. ↑  "How Drugs are Reviewed in Canada". Government of Canada. 8 January 2001. July 27, 2018 அன்று பார்க்கப்பட்டது.
3. ↑  "European Medicines Agency - Clinical Trials Regulation". European Medicines Agency. ஜூலை 30, 2018 அன்று மூலம் பரணிடப்பட்டது. July 30, 2018 அன்று பார்க்கப்பட்டது.

புற இணைப்புகள்
--------------

* புற்றுநோய் விதிமுறைகளின் பொது டொமைன் NCI அகராதியில் பரிசோதனை மருந்து நுழைவு
**மருத்துவ நோயெதிர்ப்பியல்** (Clinical Immunology) என்பது நோயெதிர்ப்பாற்றல் அமைப்பின் செயற்பிறழ்வுகளால் (பழுதடைவு, பிறழக்கூடியச் செயற்பாடுகள், இவ்வமைப்பின் உயிரணு உறுப்புகள் கட்டுப்பாடற்ற வளர்ச்சியடைதல்) உருவாகும் நோய்களைக் குறித்துப் படிப்பதைக் குறிக்கும். பிற அமைப்புகளின் நோயியலிலும், நோய்க் கூறுகளிலும் நோயெதிர்ப்பு வினைகள் பங்கேற்கும் பிணிகளைக் குறித்து அறிவதையும் மருத்துவ நோயெதிர்ப்பியல் துறை உள்ளடக்கியதாகும்.

நோயெதிர்ப்புத் தொகுதியின் செயற்பிறழ்வுகளால் ஏற்படும் பிணிகளை நோயெதிர்ப்புக் குறைவினால் நிகழ்பவை (முதன்மை நோயெதிர்ப்புப் பிணிகள்) மற்றும் தன்னெதிர்ப்பு நோய்கள் (மண்டலிய செம்முருடு, முடக்கு வாதம், தசைக் களைப்பு) என இரு பெரும் பிரிவுகளாகப் பிரிக்கலாம். தீங்கற்றப் பொருட்களுக்கெதிராகப் பொருத்தமற்ற முறைகளில் ஏற்படும் நோயெதிர்ப்பு அமைப்பின் பல்வேறு மிகையுணர்வூக்கங்கள் (ஈழை நோய், ஒவ்வாமை) நோயெதிர்ப்புத் தொகுதியின் செயற்பிறழ்வுகளுக்கு பிற உதாரணங்களாகக் கொள்ளலாம். 

நோயெதிர்ப்புத் தொகுதியைப் பாதிக்கும் பரவலாக அறியப்பட்டப் பிணியாக எச்.ஐ.வி நோய்க்கிருமிகளால் உண்டாகும் எய்ட்சு நோயைக் கூறலாம். இந்நோய் எச்.ஐ.வி எனப்படும் மனிதனின் நோயெதிர்ப்பாற்றலைக் குறைக்கும் திறன் கொண்ட தீ நுண்மத்தால் ஏற்படுகிற (CD4+ டி செல்கள், கிளையி உயிரணு, பெருவிழுங்கி ஆகியச் செல்கள் பெருமளவு அழிக்கப்பட்டநிலை கொண்ட) ஒரு நோயாகும். 

மாற்று உறுப்பு நிராகரிப்பில் (transplant rejection) ஒரினத்திசு ஒட்டுக்களை (allografts) அழிக்க முயலும் நோயெதிர்ப்பு அமைப்பைத் தடுக்கும் வழிமுறைகளையும் மருத்துவ நோயெதிர்ப்பியலாளர்கள் படிக்கிறார்கள்.

மேற்கோள்கள்
-----------

1. ↑  Denman A.M. (1981). "What is clinical immunology?". *J Clin Pathol* **34**: 277-286. .
2. ↑  Sepkowitz KA (June 2001). "AIDS--the first 20 years". *N. Engl. J. Med.* **344** (23): 1764–72. doi:10.1056/NEJM200106073442306. பப்மெட்:11396444.
3. ↑  Weiss RA (May 1993). "How does HIV cause AIDS?". *Science (journal)* **260** (5112): 1273 9. பப்மெட்:8493571.
4. ↑  Cecil, Russell (1988). *Textbook of Medicine*. Philadelphia: Saunders. பக். 1523, 1799. பன்னாட்டுத் தரப்புத்தக எண்:0721618480.

| * பா
* உ
* தொ
நோயெதிர்ப்பியல் பிரிவுகள் |
| --- |
| 
* அறுதியீட்டு நோயெதிர்ப்பியல்
* இனப்பெருக்க நோயெதிர்ப்பியல்
* உருவாக்க நோயெதிர்ப்பியல்
* என்புநோயெதிர்ப்பியல்
* தடுப்பாற்றலியல்
* நோயெதிர்ப்பியச் சிகிச்சை
* நோயெதிர்ப்பியவேதியியல்
* நோயெதிர்ப்புக்கருத்தியல்
* நோயெதிர்ப்புக்கல்வி
* புற்றுநோயெதிர்ப்பியல்
* மரபார்ந்த நோயெதிர்ப்பியல்
* மருத்துவ நோயெதிர்ப்பியல்

 |
**மீரா மிதுன்** (*Meera Mitun*), ஒரு இந்திய வடிவழகி .

துவக்க வாழ்கை
-------------

மீரா மிதுன் சென்னையில் ஒரு இந்து குடும்பத்தில் பிறந்தார். இவர் மகரிஷி வித்யா மந்திர் பள்ளியில் பயின்றார் , பின்னர் எதிராஜ் மகளிர் கல்லூரியில் நுண்ணுயிரியலில் இளங்கலை பட்டம் பெற்றார். பிறகு எஸ்ஆர்எம் பல்கலைக்கழகத்தில் உயிரி தொழில்நுட்பத்தில் முதுகலைப் பட்டம் பெற்றார்.

போட்டிகள் வரலாறு
----------------

### மிஸ் தென் இந்தியா 2016

மீரா மிதுன் மிஸ் தென் இந்தியா 2016 போட்டியின் வெற்றியாளர் ஆவார். தென்னிந்தியாவின் பல்வேறு மாநிலங்களைச் சேர்ந்த 18 போட்டியாளர்களுடன் போட்டியிட்டு இவர் வென்றார். இந்த போட்டியின் 15 ஆண்டுகால வரலாற்றில் முதல் முறையாக வென்ற சென்னைப் பெண் இவராவார். மேலும் இவர் மிஸ் தமிழ்நாடு 2016 பட்டம் பெற்றவராவார். பல்வேறு பிராந்தியங்கள், மாநிலங்களுக்கு இடையில் நடக்கும் போட்டிகளில் தமிழ்நாட்டின் சார்பில் இவர் போட்டியிட்டுள்ளார். என்றாலும், இவர் மிஸ் தென் இந்தியா பட்டத்தையும், இலட்சினையையும் தவறாக பயன்படுத்திய குற்றச்சாட்டின்பேரில் 2019 சூன் மாதத்தில் இவர் பெற்ற மிஸ் இந்தியா சவுத் பட்டமானது போட்டி அமைப்பாளரால் திரும்பப் பெறப்பட்டது.  

### மிஸ் குயின் ஆப் இந்தியா 2016

மீரா மித்துன் 2016 ஆம் ஆண்டு மிஸ் குயின் ஆப் இந்தியா போட்டியில் தமிழ்நாட்டைப் பிரதிநிதித்துவப்படுத்தி கலந்துகொண்டார். இந்தியா முழுவதிலும் கலந்துகொண்ட பல்வேறு போட்டியாளர்களிடையே, தெற்கை பிரதிநிதித்துவப்படுத்திய அனைத்து போட்டியாளர்களிடையே பிராந்திய பிரிவின் கீழ் 2016 மிஸ் குயின் ஆப் சவுத் என முடிசூட்டப்பட்டார்.

நடிப்பு வாழ்க்கை
----------------

மீரா மிதுன் 2017 ஆம் ஆண்டு ஸ்ரீ கணேஷ் இயக்கிய தமிழ்த் திரைப்படமான *8 தோட்டாக்கள்* திரைப்படத்தின் மூலம் திரைப்பட வாழ்வில் நுழைந்தார். இப்படத்தில் இவர் வட சென்னையில் வசிக்கும் பக்கத்துவீட்டுப் பெண்ணாக சித்தரிக்கப்பட்டார். இவருக்கு பாராட்டைப் பெற்றுத் தந்த படமாக இவரது இரண்டாவது படமான சூர்யா நடித்து விக்னேஷ் சிவன் இயக்கிய *தானா சேர்ந்த கூட்டம்* படம் அமைந்தது. இப்படத்தில் இவர் கலையரசனின் நண்பனின் மனைவியாக நடித்தார்.

திரைப்பட வரலாறு
---------------

குறி| Films that have not yet been released | இதுவரை வெளியிடப்படாத படங்களைக் குறிக்கிறது |

| ஆண்டு | திரைப்படம் | மொழி | பங்கு | குறிப்புக்கள் |
| --- | --- | --- | --- | --- |
| 2017 | *8 தோட்டாக்கள்* | தமிழ் | மகா |  |
| 2018 | *தானா சேர்ந்த கூட்டம்* | தமிழ் | இனியனின் நண்பரின் மனைவி |  |
| 2019 | போதை ஏறி புத்தி மாறி | தமிழ் | ரோஷனின் காதலி |  |

தொலைக்காட்சி
------------

| ஆண்டு | நிரல் / காட்சி | பங்கு | அலைவரிசை | மொழி | குறிப்புக்கள் |
| --- | --- | --- | --- | --- | --- |
| 2019 | *பிக் பாஸ் தமிழ் 3* | பங்கேற்பாளர் | விஜய் தொலைக்காட்சி | தமிழ் | ரியாலிட்டி டிவி தொடர் |

மேற்கோள்கள்
-----------

1. ↑  "Meera mitun loses Miss South India title!".
2. ↑  [https: "Miss South India Title Stripped From Meera Mitun; Given To Sanam Shetty"] Check `|url=` value (உதவி).

### ஆதாரங்கள்

* "A new role for Meera Mithun". 4 November 2016.
* "Meera Mitun At The humanitarian Awards Ceremony - Silverscreen.in".
* "Ramp walk your way to Miss South India 2017".
* "Thaana Serndha Kootam gets bigger".
* "TSK dubbing completed".
* "It was little uneasy for me to see myself dirty onscreen - Times of India".